_:n8aea4b7231254aab8996cf8f03051054xb0
<http://schema.org/articleBody>
"Elutasította a thaiföldi törvényhozás a katonai vezetés alkotmány-tervezetét. Így egy új szakbizottságot kell felállítani, amelyik hozzálát egy új alkotmány-tervezet kidolgozásához. Ez még későbbre tolja a választások kiírásának lehetséges időpontját is. A most visszadobott tervezet több pontját is vitatta a képviselők nagyobbik hányada. A leginkább bírált záradék lehetővé tenné, hogy egy homályosan megfogalmazott “nemzeti válsághelyzet” esetén egy különbizottság vegye át a hatalmat a kormánytól.  A hadsereg tavaly májusban megbuktatta a hatalmon lévő polgári kormányt a kabinet ellen hónapokon át folytatott tömegtüntetések hatására. Az utóbbi hónapokban ismét feszültség érezhető Bangkokban – jelzik ezt a pokolgépes robbantások -, mivel a katonai junta világossá tette, hogy 2017-ig nem tart választásokat."
<https://hu.euronews.com/2015/09/06/thaifold-nincs-uj-alkotmany-marad-a-junta>